Document ID: 32006R2026

KOMISSION ASETUS (EY) N:o 2026/2006,
annettu 22 päivänä joulukuuta 2006,
raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 (1) ja erityisesti sen 19 ja 20 artiklan,
sekä katsoo seuraavaa:
(1)
Asetuksen (EY) N:o 2368/200220 artiklassa säädetään liitteessä II olevan Kimberleyn prosessin sertifiointijärjestelmän osanottajia koskevan luettelon muuttamisesta.
(2)
Bulgaria ja Romania on lueteltu liitteessä II Kimberleyn prosessin sertifiointijärjestelmän osanottajina.
(3)
Koska Bulgaria ja Romania liittyvät Euroopan unioniin 1 päivänä tammikuuta 2007, ne eivät ole Kimberleyn prosessin sertifiointijärjestelmän yksittäisiä osanottajia 31 päivän joulukuuta 2006 jälkeen ja ne olisi sen vuoksi poistettava osanottajien luettelosta.
(4)
Sen vuoksi liite II olisi muutettava vastaavasti.
(5)
Asetuksen (EY) N:o 2368/2002 19 artiklassa säädetään, että jäsenvaltiot voivat nimetä yhteisön viranomaisia täyttämään asetuksessa edellytetyt tehtävät ja että komissio pitää yllä liitteessä III olevaa luetteloa yhteisön viranomaisista.
(6)
Belgia ja Saksa ovat ilmoittaneet komissiolle niiden yhteisön viranomaisia koskevien tietojen muutoksista.
(7)
Tämän vuoksi liite III olisi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2368/2002 liite II tämän asetuksen liitteessä I olevalla tekstillä.
2 artikla
Korvataan asetuksen (EY) N:o 2368/2002 liite III tämän asetuksen liitteellä II.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 2006.

Labels: 7
3
14